පාලකයා විසින්ම ශ්රී ලංකාව විදෙස් ආධිපත්යයට නතු කරන සැලසුම පැරදවීමට මැදිහත් වන්න  විමල් මහ නාහිමිවරුන්ගෙන් ඉල්ලයි
පාලකයා විසින්ම ශ්රී ලංකා රාජ්යය විදේශ ආධිපත්යයට යටත් කිරීමේ මහා සැලසුම පරාජය කිරීම සඳහා මැදිහත් වන ලෙස ඉල්ලමින් ජාතික නිදහස් පෙරමුණේ නායක පාර්ලිමේන්තු මන්ත්රී විමල් වීරවංශ මහතා ත්රෛනිකායික මහනාහිමිවරුන් වෙත ඊයේ 30දා දීර්ඝ ලිපියක් යොමු කර ඇත වත්මන් වැඩබලන ජනාධිපති රනිල් වික්රමසිංහ විසින් න්යාය පත්ර 05ක් යටතේ සිදුකරමින් සිටින ශ්රී ලංකා රාජ්යය විදේශ ආධිපත්යයට යටත් කිරීමේ මහා සැලැස්ම පරාජය කිරීම සඳහා මැදිහත් වන ලෙස ගෞරව පූර්වකව ඉල්ලා සිටින බව එම ලිපිය මගින් ඔහු මහ නාහිමිවරුන්ගෙන් ඉල්ලා සිටියි එම දීර්ඝ ලිපිය ශ්යාමෝපාලි මහා නිකායේ මල්වතු පාර්ශ්වයේ මහනායක අතිපූජ්ය තිබ්බටුවාවේ ශ්රී සුමංගල මහනාහිමි ශ්යාමෝපාලි මහා නිකායේ අස්ගිරි පාර්ශ්වයේ මහනායක අතිපූජ්ය වරකාගොඩ ශ්රී ඥානරතන මහනාහිමි ශ්රී ලංකා අමරපුර මහා සංඝ සභාවේ සභාපති අතිපූජ්ය කරගොඩ උයන්ගොඩ මෛත්රී මූර්ති මහනාහිමි ශ්රී ලංකා රාමඤ්ඤ මහා නිකායේ මහනායක අතිපූජ්ය මකුලෑවේ ශ්රී විමල මහනාහිමි යන ත්රෛනිකායික මහා නාහිමිවරුන් වෙත පිළිගන්වනු ලැබීය එම දීර්ඝ ලිපියෙහි මෙසේද සඳහන් කර ඇත ඔබ වහන්සේලා ඉතා හොඳින්ම දන්නා පරිදි වසර 2000කට අධික කාලයක් තුළ අපගේ මාතෘභූමිය යටත් කර ඈඳා ගැනීම සඳහා ඉන්දියානු ආක්රමණිකයින් අවස්ථා 17 කදී සහ බටහිර ආක්රමණිකයන් අවස්ථා 3කදී උත්සාහ කළ ද දීර්ඝකාලීනව සටන් වැදී එම උත්සාහයන් පරාජය කිරීමට ජාතියක් ලෙස අපි සමත් වූවෙමු ජාතියට එම ශක්තිය ලැබෙන්නේ මහා සංඝරත්නය විසින් ඉටු කරනු ලබන ඓතිහාසික භූමිකාව නිසා බව ඉතා පැහැදිලි කරුණකි එසේම ඓතිහාසික සාක්ෂි අනුව එදා බි්රතාන්ය ආක්රමණිකයා විසින් ශ්රී වික්රම රාජසිංහ රජු සිහසුනෙන් පලවා හැර රාජ්යය යටත් කර ගැනීම සඳහා දියත් කළ කුමන්ත්රණයට බුද්ධිමය නායකත්වය ලබාදුන් ජෝන් ඩොයිලිගේ සැලසුම සහ යටත්විජිත ලේකම්ගේ මතය අතර උපායමාර්ගිකව වැදගත් පරස්පරයක් තිබී ඇත ඩොයිලිගේ සැලසුමට අනුව පළමු වටයේදී සෘජුව බ්රිතාන්ය පාලකයකු විසින් යටත්විජිතය පාලනය කිරීම වෙනුවට රූකඩ පාලකයකු ලෙස ඇහැලේපොළ නිලමේ රජු ලෙස පත් කර බි්රතාන්යයන් තිරය පිටුපස සිට ඔහු මෙහෙයවිය යුතුය නමුත් යටත්විජිත ලේකම්ගේ මතය ජයග්රහණය කිරීම නිසා ආක්රමණිකයාට වසර 3ක් ඇතුළත ප්රබල කැරැල්ලකට මුහුණ දීමට සිදු වූ අතර එතැන් සිට බි්රතාන්ය විරෝධය දළුලා වැඩීමට එය හේතුවක් වූ බව ඓතිහාසික සත්යයකි ඒ අනුව ජනාධිපති ගෝඨාභය රාජපක්ෂ මහතා පලවා හැරීමත් සමග රනිල් වික්රමසිංහ මහතාට වැඩ බලන ජනාධිපති ධුරය හිමි වන්නේ එදා යටත් විජිත ලේකම්වරයා විසින් සිදු කළ වරද නිවැරදි කිරීමට ද යන ප්රශ්නය මතුවේ එදා රාජසිංහ රජු බි්රතාන්යයන්ගේ අත්අඩංගුවට පත්වීමේදී රටවැසියාට හඬ නඟා පවසන්නේ මට නැති වන්නේ කිරුළ පමණයි නමුත් තොපිට තොපගේ රට නැති වෙනවා යනුවෙනි නමුත් ගෝඨාභය රාජපක්ෂ මහතාට එවැනි වැටහීමක් තිබුණා ද යන්න සැක සහිතය එසේ වූවා නම් අද මහින්ද රාජපක්ෂ මහතා සහ නාමල් රාජපක්ෂ මහතා ප්රමුඛ ශ්රී ලංකා පොදුජන පෙරමුණේ මන්ත්රීවරුන් වැඩබලන ජනාධිපතිවරයා විසින් යටත් විජිත ලේකම්වරුන්ගේ වුවමනාවන් ඉටු කිරීම සඳහා ඉදිරිපත් කරන සියලුම යෝජනා සහ අණපනත්වලට අත ඔසවන සිග්නල් කණු බවට පත්විය නොහැක වත්මන් සමාජ  දේශපාලන අර්බුදයට මුල් වූ ආර්ථික අර්බුදයේ නිධන්ගත රෝග ලක්ෂණ ත්රිත්වය වන රාජ්ය ආදායම් අර්බුදය ණය අර්බුදය හා ගෙවුම් ශේෂ අර්බුදය ඇත්ත වශයෙන්ම ආරම්භ වන්නේ 1977 දී වත්මන් වැඩබලන ජනාධිපතිතුමා ප්රබල අමාත්යවරයකු ලෙස කටයුතු කළ ආණ්ඩුව විසින් ක්රියාත්මක කළ විවෘත ආර්ථික ප්රතිපත්තිය තුළ බව ඔබ වහන්සේලා පිළිගන්නවා ඇත ඉන්පසුව විවිධ ආණ්ඩු යටතේ ක්රම ක්රමයෙන් වර්ධනය වූ එම තත්ත්වය උත්සන්න වීම ආරම්භ වන්නේ 2015  2019 කාලයේදී ඉතා ඉහළ පොලියට කෙටිකාලීන වාණිජ ණය ඇමරිකන් ඩොලර් බිලියන 12 කට අධික ප්රමාණයක් ලබා ගැනීම සහ 2017 දී නව විදේශ විනිමය පනත මගින් විදේශ විනිමය කළු වෙළෙඳපොළ දිරිමත් කිරීම නිසා බව දැන් ඉතා පැහැදිලිව ඔප්පු වී ඇත වත්මන් වැඩබලන ජනාධිපතිතුමාට තමා විසින් නිර්මාණය කළ අර්බුදය විසඳීම කෙසේ වෙතත් අඩු තරමින් සමනය කිරීමට දැක්මක් හෝ වැඩපිළිවෙළක් නොමැති බව දැන් ඉතා පැහැදිලිව දැක ගත හැක මේ වනතුරු ඉහත සඳහන් අර්බුද ත්රිත්වය සමනය කිරීම සඳහා නිශ්චිත තර්කානුකුල විසඳුම් කිසිවක් ඔහු විසින් රටට ඉදිරිපත් කර නැත ඒ වෙනුවට එතුමා විසින් තෝරාගෙන ඇති ක්රමවේදය බව පෙනෙන්නේ ලාභ ලබන උපාය මාර්ගික වශයෙන් වැදගත් රාජ්ය ආයතන පවා විකුණා දැමීම මහජනයා මත බදු බර පැටවීම සහ තවදුරටත් ණය ගැනීම ය ඒ අතර එතුමා විසින් රැවටිලිකාර බස් දොඩමින් සහ වැල් පාලමෙන් එතෙර වන බවට ප්රතිඥා දෙමින් නැවත ගොඩඒමට නොහැකි මහා අර්බුදයක් දක්වා රට රැගෙන යන බව තේරුම් ගැනීම ඉතා වැදගත් වේ ඊට අමතරව රට බංකොලොත් භාවයෙන් මුදා ගත් බවට සුබ ආරංචියක් නමින් ව්යාජ සුබවාදී මතයක් ගොඩනැගීමට උත්සාහ කිරීම දැනුම්වත් පිරිස් අතර හාස්යජනක ක්රියාවක් ලෙස පෙනුණ ද බහුතර මහජනයාට ඒ පිළිබඳ ගැඹුරු අවබෝධයක් නැත ඒ සියල්ලටම වඩා වැල්පාලමින් එගොඩ වන බව පවසමින් එය කඩාගෙන වැටෙන ආකාරයට තවදුරටත් විශාල වශයෙන් දේශීය ණය ලබා ගැනීම පිළිබඳව ජනාධිපතිවරයා කිසිදු ප්රකාශයක් කරන්නේ නැත එතුමා බලය ලබා ගන්නා අවස්ථාවේදී ඩොලර් බිලියන 83 ක් පමණ වූ සමස්ත ණය තොගය මේ වන විට ඩොලර් බිලියන 100ක් දක්වා වර්ධනය වී ඇත ඊට හේතුව ආණ්ඩුවේ වියදම් පියවා ගැනීම සඳහා දේශීය බැංකු මගින් බැඳුම්කර නිකුත් කිරීම හරහා අසීමිතව ණය ලබා ගැනීමය එසේ ලබා ගෙන ඇති නව ණය ප්රමාණය රුපියල්වලින් ගණනය කළහොත් දළ වශයෙන් රුපියල් බිලියන 5000ක් ඉක්මවා යයි ඊට අමතරව දේශීය කර්මාන්තකරුවාට සහ පොදු මහජනයාට වැට් බදු බර පැටවුවද ආදායම් බදු සහ සුරාබදු පැහැර හැරීම මෙන්ම අයුතු ලෙස ආනයනකරුවන්ට බදු සහන ලබාදීම නිසා රජයට අහිමිව ඇති ආදායම රුපියල් බිලියන 3000 කට ආසන්න වේ ඊට අමතරව ආණ්ඩුවට හිතවාදී මහා පරිමාණ ව්යාපාරිකයින් රාජ්ය බැංකුවලට නොගෙවා ඇති ණය ප්රමාණය රුපියල් බිලියන 650 ඉක්මවා යන බව වාර්තා විය එහෙත් ඒවා අයකර ගැනීම සඳහා හෝ අර්බුදයේ මූල හේතුවක් වූ විදේශ විනිමය පනත සංශෝධනය කිරීමට කිසිදු උත්සාහයක් නොගැනීම මගින් පෙන්වන්නේ කුමක්ද ඒ මගින් පැහැදිලි වන්නේ ඉහත සඳහන් කළ ආකාරයට එතුමා බලයට පත්කළ බලවේග විසින් ඉදිරිපත් කරන විසඳුම් හැර වෙනත් විසඳුම් නැත යන තත්ත්වය පිළිගැනීම සඳහා අර්බුදය සූක්ෂ්ම ලෙස වර්ධනය වීමට ඉඩ හරින බව නොවේද